Diari Oficial de la Generalitat Valenciana


Sumari del DOGV 4151, del 19-12-2001 (2001/11342)

RESOLUCIÓ de 22 de novembre de 2001, per la qual es determina la composició de la mesa de contractació del SERVEF.
------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2001/11605


Data del document
:   22-11-2001

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació

RESOLUCIÓ de 22 de novembre de 2001, per la qual es determina la composició de la mesa de contractació del SERVEF. [2001/X11819]
  
Vista la necessitat de determinar la composició de les meses de contractació que assistiran l'adjudicació dels contractes del SERVEF.
  
Atés l'article 81 del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, segons el qual l'òrgan de contractació per a l'adjudicació dels contractes per procediment obert o restringit, estarà assistit per una mesa constituïda per un president, els vocals que es determinen reglamentàriament i un secretari, designats per l'òrgan de contractació ?l'últim entre funcionaris de l'òrgan de contractació mateix o, si no n'hi ha, entre personal al seu servei.
  
Atés que l'article 22 del Reial Decret 390/1996, d'1 març, de desenvolupament parcial de la Llei de Contractes de les Administracions Públiques, disposa que la mesa de contractació estarà constituïda per un president, un mínim de tres vocals i un secretari, així com que la designació d'aquestos podrà fer-se amb caràcter permanent o de manera específica per a l'adjudicació d'un o més contractes, i haurà de publicar-se el en el corresponent diari oficial, si és permanent o se li atribueixen funcions per a una pluralitat de contractes.
  
Vist l'article 1.1 de la Llei 3/2000, de 17 d'abril, per la qual es crea el Servei Valencià d'Ocupació i Formació, en relació amb l'article 12.1 del TRLCAP, i en ús de les competències assenyalades en l'article 13.k) del Decret 41/2001, de 27 de febrer, pel qual s'aprova el Reglament d'Organització i del Règim Jurídic del SERVEF, resolc:
  
Primer
  
La mesa de contractació quedarà constituïda de la següent forma:
  
President: cap d'Àrea de Gestió i Organització del SERVEF.
  
Suplent: el cap del Servei de Contractació i Gestió Administrativa.
  
Secretari/ària: un/una representant de la Secció de Contractació.
  
Vocals: un/a representant de l'Àrea Jurídica.
  
Un/a representant de la Intervenció Delegada.
  
Cap del Servei de Contractació i Gestió Administrativa, llevat que presidisca la Mesa.
  
Un/a representant de la direcció general, àrea o servei que propose la contractació.
  
Un/a representant del Servei de Programació i Gestió Econòmica.
  
A la Mesa es podrà incorporar el personal tècnic i assessor que crega convenient la Presidència.
  
Segon
  
La designació de la Mesa es fa amb caràcter general per a l'adjudicació dels contractes els plecs de clàusules administratives particulars dels quals no en concreten la composició.
  
Tercer
  
Autoritzar la publicació en el Diari Oficial de la Generalitat Valenciana.